Jokduri

An  sarong tipo kan tradisyunal na koronet kan Korea na pigsusulot kan kababayihan para sa mga espesyal na mga okasyon arog kan mga kasal. Midbid man ini sa  o , binibilog ini kan sarong panluwas na korona na natatakupan nin itom na sutla, asin sarong  panlaog na poon kan gapas asin matagas na papel. Pigdekurasyunan an tuktok kaini nin mga dekorasyon na cloisonné. An itaas na parte iyo an malabo na paheksagon asin silindrikal an ibaba. An porma kan  nagiging mas piot pasiring sa base kaini.

Pwede man gamiton an  tanganing ipahiling an kamugtakan sa sosyudad kan nagsusulot sa paagi kan pag-adorno kan mga mga aksesoryo na gibo sa bulawan o pilak.

Agi-agi
Pigsasabi na an  naggikan gikan sa kopya kan babayeng Mongol para sa pagpaparapasyar, an gogori (), sa kahurihan kan Panahon nin Goryeo. Nangyari na nagpoon ini na gamiton kan panahon na idto sa pakikipag-aguman sa tanga kan Goryeo asin kan Dinastiyang Yuan kan Tsina. Arog pa man kaidto, an  sa kasagsagan kan panahon nin Goryeo ipigsasaboot na urog na dakula asin urog na halangkaw kisa sa klase na nahiling sa panahon kan Joseon.

Sa kasagsagan kan Dinastiyang Joseon, naging sadit an , na igwang manlainlain sa kabilugan na korte sa paagi kan itaas asin ibaba. Sa panahon kan paghahadi ni Hadeng Gwanghaegun, nagpuon na gamiton an itom na seda para sa pantakop, mantang piggamit an lilang seda bilang panlaog na tela. Pagkatapos kadto, mantang nag-uurugman an mga babaye na magsulot nin , haros naging nasyunal na istilo ini sa moda.

Sa huring parte kan panahon nin Joseon, ipinagbawal ni Hadeng Yeongjo (r. 1724-1776) asin Jeongjo (r. 1776–1800) an mga babaye sa pagsusulot kan  (mga peluka) asin, imbes, tinutulod sindang isulot an . Kadtong 1788, an ika-12 taon kan paghahadi ni Hadeng Jeongjo, ipigpublikar niya an sarong interdictory decree sa , sarong pagpapangalad kontra sa sobrang paggamit kan mga dekorasyong cloisonné, asin an pagtatalaga kan mga itom na tela para sa panlaog na materyal arog kan gapas asin kawayan.

Piggagamit an manlainlain na klase nin  para sa mga kasalan, lubong, asin para sa pang-aru-aldaw na paggamit sa korte kan hadi.

Hilingon man

Headgear
Korona

Mga pinagkuanan

Mga panluwas na takod

Kategorya:Moda kan Korea
Kategorya:mga kopya